கேள்வி: கலிங்கத்துப்பரணி என்பது என்ன?
பதில்: கலிங்கத்துப்பரணி என்ற நூல் பரணி வகையைச் சார்ந்த சிற்றிலக்கியம் ஆகும்.வித்துவான் பெ. பழனிவேல் பிள்ளை அவர்கள் எழுதிய உரையுடன் கூடிய கலிங்கத்துப் பரணி. திருநெல்வேலித் தென்னிந்திய சைவ சித்தாந்த நூற்பதிப்புக் கழகம், லிமிடெட். - 1965 இந்நூல் முதலாம் குலோத்துங்க சோழன் கலிங்கப் போர் வெற்றி குறித்துப் பாடப்பட்ட நூல் ஆகும். குலோத்துங்கனைப் பாட்டுடைத்தலைவனாகக் கொண்டது. அனந்தவர்மன் என்னும் வட கலிங்க மன்னன் திறை கொடாமலிருந்த பிழையின் காரணமாக முதலாம் குலோத்துங்கன் படைத்தலைவனும் அமைச்சனுமாயிருந்த கருணாகரத் தொண்டைமான் கி.பி. 1112-ஆம் ஆண்டில் போரில் வென்ற செய்தியே நூற்பொருள். இது செயங்கொண்டார் என்னும் புலவரால் இயற்றப்பட்டது. இவர் தீபங்குடியைச் சேர்ந்த அருகர் ஆவார். இந்நூலின் காப்புச் செய்யுளால் இவர் சைவ சமயத்தைச் சார்ந்தவர் என அறியலாம். * கலிங்கத்துப் பரணி, ஒட்டக்கூத்தர் நூல்
கேள்வி: கலிங்கத்துப்பரணி - பெயர் முறை பற்றி விளக்கவும்.
பதில்: பரணி நூல்களுக்குத் தோற்றவர் பெயரிலேயே தலைப்புத் தரும் வழமைக்கு ஏற்ப தோல்வியடைந்த கலிங்கத்தின் பெயரை வைத்து, இந்த நூல் "கலிங்கத்துப் பரணி" என அழைக்கப்படுவதாயிற்று. தமிழ் முதன் முதலில் எழுந்த பரணி நூல் கலிங்கத்துப் பரணியே ஆகும். இதுவே பிற்காலப் பரணி நூல்களுக்கு வழிகாட்டியாய் அமைந்த நூலாகும். இது கலித் தாழிசையாற் பாடப்பெற்றது. ''599 தாழிசைகளை உடையது''. காலம் (1078- 1118-குலோத்துங்க சோழன் காலம்) பதினோராம் நூற்றாண்டின் பிற்பகுதி. சமகாலப் புலவரான ஒட்டக்கூத்தர் இந்நூலைத் தென்தமிழ்த் தெய்வப்பரணி எனப் புகழ்ந்துள்ளார்.
கேள்வி: கலிங்கத்துப்பரணி - நூலாசிரியர் பற்றி நீங்கள் என்ன அறிந்துள்ளீர்கள்?
பதில்: செயங்கொண்டார் முதற்குலோத்துங்க சோழனுடைய அவைக்களப் புலவராகத் திகழ்ந்தவர். குலோத்துங்க சோழனுடைய புகழையும் அவனின் தலைமைப் படைத்தலைவனான கருணாகரத் தொண்டைமான் சிறப்பையும் கலிங்கத்துப் பரணி என்னும் நூலைப் பாடி நிலை நிறுத்தியவர். இவர் கலிங்கத்துப்பரணி தவிர புகார் நகர வணிகர் பெருமக்களைச் சிறப்பித்து இசையாயிரம் என்ற நூலைப் பாடியுள்ளார். உலா மடல் என்ற பிறிதொரு நூலும் விழுப்பரையர் என்ற தலைவர் மீது பாடியுள்ளார்.
கேள்வி: கலிங்கத்துப்பரணி - அரசர் இயல்புகளும் அக்காலப் போர் முறைகளும் பற்றி நீங்கள் என்ன அறிந்துள்ளீர்கள்?
பதில்: இந்நூலில் அக்கால அரசர் இயல்புகளும் அக்காலப் போர் முறைகளும் சமுதாய நிலைகளும் கூறப்பட்டுள்ளன.
கேள்வி: கலிங்கத்துப்பரணி - படைக்கலப் பயிற்சி பற்றி விளக்கவும்.
பதில்: * அக்கால அரசர்கள் தினந்தோறும் படைக்கலப் பயிற்சி பெற்றனர். அவ்வாறு பயிற்சி முடிந்த பின் தம் அரையிலே (இடையில்) உள்ள உறையில் அதனைப் பூணும் வழக்கம் இருந்தது.
கேள்வி: கலிங்கத்துப்பரணி - அரசவை பற்றி விளக்கவும்.
பதில்: * அரசு வீற்றிருக்கும் போது அரசனின் மனைவிகள் உடன் இருத்தல் வழக்கம். * அரசனுக்குச் சேவையாற்ற 'அணுக்கிமார்' எனப்படுவோர் இருந்தனர். இவர்கள் நாடகம், நிருத்தம் முதலியவற்றாலும், பாலை, குறிஞ்சி, மருதம், செவ்வழி எனும் நால்வகைப் பண்ணிலும் வல்லவர்களாய் ஆடல் பாடல்களில் சிறந்திருந்தனர். இவர்களும். யாழ், குழல், மத்தளம் முதலிய இசைக்கருவி வல்லார் பலரும் அரசவையில் ஒரு பக்கத்தே இருப்பர். * அரசன் புகழ் பாடுவோராகிய சூதர், மகதர், மங்கலப் பாடகர், வந்தியர், வைதளிகர் என்போரும் அரசவையில் இருந்தனர். * அரசனுக்குப் பிறர் விருப்பத்தை அறிவித்தும், அரசன் கட்டளையைப் பிறர்க்கு அறிவித்தும் ஒழுகுவோன் 'திருமந்திர ஓலையான்' எனப் பெயர் பெற்று அரசவையில் காணப்படுவான்.
கேள்வி: கலிங்கத்துப்பரணி - பயணம் என்பது என்ன?
பதில்: * அரசன் நால்வகைச் சேனைகளோடும் ஒன்று குறித்துப் பயணப்படுங்கால் மறையோருக்குத் கொடை முதலிய தருமங்கள் செய்வான். அச்சமயம் கவிவாணர்களுக்குப் பரிசுகள் அளித்துப் புறப்படுவான். *பேரரசர் புறப்படுங்கால் அரசர் வாழ்கவென ஜெயஒலி முழக்கமும், மறையவர் மறைமொழி ஓதுதலும் அக்கால வழக்கமாகும். * பயணம் செய்வோர் யானையூர்ந்தும், தேரூர்ந்தும், சிவிகையூர்ந்தும் செல்வர். சங்கொலி மங்கல ஒலியாகக் கருதப்பட்டது. அரசர் புறப்படும்பொழுது சங்கொலியோடு பல்லியங்களும் முழங்கிச் செல்லும். யானை மீது முரசதிர்ந்து செல்லும்.
கேள்வி: கலிங்கத்துப்பரணி - பிறந்த நாள் பற்றி நீங்கள் என்ன அறிந்துள்ளீர்கள்?
பதில்: *அரசனுடைய பிறந்த நாளை மக்கள் சிறப்புடன் கொண்டாடினார்கள். அரசனும் மக்கள் மகிழ்ச்சி கொள்ளுமாறு பல செயல்களைச் செய்வான். * அரசனின் பிறந்த நாள் 'வெள்ளணி நாள்' என்றும் 'நாண்மங்கலம்' என்றும் பெயர் பெறும். குலோத்துங்கன் ஆட்சியில் ஒருநாள் போல் எந்நாளும் மக்கள் மகிழ்ச்சி பெருக இருந்தனர்
கேள்வி: கலிங்கத்துப்பரணி - சிற்றரசர் இயல்புகள் பற்றி தகவல் சொல்.
பதில்: * பேரரசர் தம் கழலை அடைந்த சிற்றரசர்களுக்கு அஞ்சல் அளித்துத் தம் அடியினை அவர் முடி மீது வைத்து அருள் செய்வது வழக்கமாக இருந்து வந்துள்ளது. * பேரரசர் யானை மீது ஏறும் போதும் தம் அடிகளைச் சிற்றரசர் முடிமீது வைத்து ஏறும் வழக்கம் இருந்தது.
கேள்வி: கலிங்கத்துப்பரணி - அமைச்சர்கள் குறித்து விரிவாக சொல்லுங்கள்.
பதில்: * பேரரசர்களின் அமைச்சர்கள் சிற்றரசர்களால் பெரிதும் மதிக்கப்பட்டார்கள். மேலும் சிற்றரசர்கள் அமைச்சர்களிடம் பணிவுடன் ஒழுகி வந்தனர் என அறியலாகிறது.
கேள்வி: கலிங்கத்துப்பரணி - நூலைச் சிறப்பிக்கும் தனிப்பாடல்கள் பற்றி விளக்கவும்.
பதில்: கலிங்கத்துப் பரணி நூலைப் பல புலவர்கள் சிறப்பித்துப் பாடிய சில தனிப் பாடல்கள் ஏடுகளிலும், நூல்களிலும் காணப்படுகின்றன. அவை வெண்பா யாப்பில் அமைந்துள்ளன.மு. அருணாசலம், தமிழ் இலக்கிய வரலாறு, 12 ஆம் நூற்றாண்டு, முதல் பாகம், பக்கம் 24 தடங்குலவு நாண்மாலைத் தாமத்தன் கையில் விடம் குலவு வெள்வாள் விதிர்ப்ப - நடுங்கியதே கோள் மேவு பாம்பின் கொடுமுடியது அல்லவோ வாள் மேவிய கலிங்கர் மண். :மாலை அணிந்த சோழன் கை வாள் வீச்சில் கலிங்கம் நடுங்கியது. அவன் தலையில் நிலவும் பாம்பும் அணிந்தவன். கரடத்தால் மாரியும் கண்ணால் வெயிலும் நிரை வயிரக் கோட்டால் நிலவும் - சொரியுமால் நீரார் தொடையது வன் நேரார் கலிங்கத்து வாளால் கவர்ந்த வளம். :சோழன் கலிங்கத்துப் பகைவர் யானைகள் பலவற்றை வாளால் கவர்ந்து வந்தான். அவை மழை போல் மதம் பொழிபவை. அவற்றின் தந்தங்கள் நிலா வெளிச்சம் தருபவை. கோட்டம் திருப் புருவம் கொள்ளா அவர் செங்கோல் கோட்டம் புரிந்த கொடைசென்னி - நாட்டம் சிவந்தன இல்லை திருந்தலர் கலிங்கம் சிவந்தன செந்தீத் தெற. :பொடையாளி சென்னி கலிங்கத்தைத் தாக்கிப் போரிட்டான். அப்போது அவன் புருவம் வளையவில்லை. கலிங்கத்தார் செங்கோல் வளைந்தது. அவன் கண் சிவக்கவில்லை. கலிங்கநாடு தீயில் சிவந்து தோன்றியது. ஒருவர் ஒருவர்மேல் வீழ்ந்து வடநாடர், அருவர் அருவர் என அஞ்சி - வெருவந்து தீத்தீத்தீ என்று அயர்வர் சென்னி படைவீரர் போர்க் கலிங்கம் மீது எழுந்தபோது. :சென்னி கலிங்கத்தைத் தாக்கிப் போரிட்டான். அப்போது வடநாட்டார் ‘இல்லாமல் போய்விடுவோம், இது நமக்குத் தீது’ என்றும் அஞ்சி ஒருவர் ஒருவர்மேல் விழுந்து ஓடினர்.